open-index/open-wikipedia-markdown huggingface dataset:
แลร์รี ฟลินต์

thumb
**ลอว์เรนซ์ แคลกซตัน ฟลินต์** หรือ **แลร์รี ฟลินต์** (1 พฤศจิกายน ค.ศ. 1942 – 10 กุมภาพันธ์ ค.ศ. 2021) นักธุรกิจผู้จัดพิมพ์ชาวอเมริกัน เป็นผู้บริหารสูงสุดของแลร์รีฟลินต์พับลิเคชันส์ ผู้จัดพิมพ์นิตยสารฮัสเลอร์ และสื่อลามกอื่น ๆ ได้รับการจัดอันดับโดยนิตยสารแอรีนา ในปี ค.ศ. 2003 ติดอันดับหนึ่งจาก "รายชื่อ 50 บุคคลที่มีอิทธิพลในแวดวงสื่อลามก" 

ฟลินต์เกิดที่รัฐเคนทักกี เริ่มทำธุรกิจตั้งแต่อายุ 23 ปี โดยเริ่มจากกิจการบาร์เหล้าในปี ค.ศ. 1965 และขยายกิจการเป็นคลับชั้นสูงที่มีการขายบริการ ชื่อ "ฮัสเลอร์คลับ" มีสาขาในหลายเมืองใหญ่เช่น แอครอน คลีฟแลนด์ โคลัมบัส ซินซินแนติ และโตเลโด 

ในปี ค.ศ. 1972 ฟลินต์เริ่มตีพิมพ์จดหมายข่าว "ฮัสเลอร์ นิวส์เลตเตอร์" เพื่อเป็นสื่อประชาสัมพันธ์กิจการของเขา ต่อมาในปี 1973 ผลประกอบการคลับของเขาเริ่มไม่ดี หลังเกิดเศรษฐกิจตกต่ำในสหรัฐอเมริกา เนื่องจากวิกฤตการณ์น้ำมัน และตัดสินใจปรับปรุงจดหมายข่าวของเขาเป็นหนังสือลามกอย่างเต็มรูปแบบ เริ่มตีพิมพ์ฉบับแรก ฉบับเดือนกรกฎาคม ค.ศ. 1974 นิตยสารฮัสเลอร์เริ่มประสบความสำเร็จในสหรัฐอเมริกา และเริ่มตีพิมพ์ภาพถ่ายที่ล่อแหลมยิ่งขึ้น โดยเป็นนิตยสารฉบับแรกที่ตีพิมพ์ภาพอวัยวะเพศหญิงอย่างเปิดเผย ตั้งแต่ฉบับเดือนพฤศจิกายน ค.ศ. 1974  และฉบับเดือนสิงหาคม ค.ศ. 1975 ที่ตีพิมพ์ภาพแอบถ่ายของแจเกอลีน เคนเนดี โอนาสซิส ภรรยาหม้ายของอดีตประธานาธิบดีจอห์น เอฟ. เคนเนดี ที่ถ่ายโดยปาปาราซซีไว้ตั้งแต่ปี ค.ศ. 1971 นิตยสารฉบับนี้ทำยอดขายถึง 1 ล้านฉบับในเวลาเพียงไม่กี่วันหลังวางจำหน่าย 

ตั้งแต่ปี ค.ศ. 1998 บริษัทแลร์รีฟลินต์พับลิเคชันส์ (LFP) ของเขาเริ่มผลิตภาพยนตร์ลามก และตกเป็นข่าวว่าถูกฟ้องร้องโดยกลุ่มนักรณรงค์เพื่อการป้องกันโรคเอดส์ ว่าละเมิดสิทธิ์ของนักแสดงที่จะได้รับความคุ้มครองจากปัจจัยเสี่ยงที่ทำให้ติดโรคทางเพศสัมพันธ์ โดยไม่ให้นักแสดงใช้ถุงยางอนามัย 

ในช่วงบั้นปลายชีวิต เขากลายเป็นผู้พิการ เดินไม่ได้และต้องนั่งรถเข็นตลอดเวลา และมีปัญหาในการพูดเนื่องจากกล่องเสียงถูกทำลาย หลังจากเขาถูกมือปืนใช้สไนเปอร์ลอบสังหาร เมื่อปี ค.ศ. 1978

## อ้างอิง

## แหล่งข้อมูลอื่น

* Official Hustler Magazine website
* Official website 
* HustlerWorld.com - Official Hustler News website
* 
* “Larry Flynt: The Right to be Left Alone” 

หมวดหมู่:นักธุรกิจชาวอเมริกัน
หมวดหมู่:อุตสาหกรรมทางเพศ
หมวดหมู่:บุคคลจากรัฐเคนทักกี
หมวดหมู่:ผู้จัดพิมพ์นิตยสารสำหรับผู้ใหญ่ (บุคคล)
หมวดหมู่:ช่างภาพชาวอเมริกัน
หมวดหมู่:ผู้เขียนอัตชีวประวัติชาวอเมริกัน
รูเพิร์ต เฟรนด์

**รูเพิร์ต เฟรนด์** () เกิดเมื่อวันที่ 1 ตุลาคม ค.ศ. 1981 เป็นนักแสดงชาวอังกฤษ เป็นที่รู้จักจากผลงานการแสดงในบท มร.วิกแฮม ในภาพยนตร์ปี 2005 เรื่อง *[[Pride and Prejudice (2005 film)|Pride and Prejudice]]* และบทเจ้าชายอัลเบิร์ตในภาพยนตร์ปี 2009 เรื่อง *[[The Young Victoria]]*

## อ้างอิง

หมวดหมู่:นักแสดงอังกฤษ
หมวดหมู่:บุคคลจากเทศมณฑลออกซฟอร์ดเชอร์
หมวดหมู่:บุคคลจากเคมบริดจ์
วัลลภ ไทยเหนือ

นายแพทย์ **วัลลภ ไทยเหนือ** (เกิด 10 กุมภาพันธ์ พ.ศ. 2488) อดีตรัฐมนตรีช่วยว่าการกระทรวงสาธารณสุข ในรัฐบาลของพลเอกสุรยุทธ์ จุลานนท์ หลังการรัฐประหารในประเทศไทย พ.ศ. 2549 และอดีตปลัดกระทรวงสาธารณสุข

## ประวัติ
นายแพทย์วัลลภ ไทยเหนือ เกิดเมื่อวันที่ 10 กุมภาพันธ์ พ.ศ. 2488 ที่กรุงเทพมหานคร เป็นบุตรของนายแพทย์มะลิ ไทยเหนือ อดีตรองปลัดกระทรวงสาธารณสุข 

นายแพทย์วัลลภ สมรสกับนางพวงทอง ไทยเหนือ มีบุตร 2 คน คือ นายวรพล ไทยเหนือ และนางสาววรพธู ไทยเหนือ

นายแพทย์วัลลภ สำเร็จการศึกษาแพทยศาสตร์บัณฑิต คณะแพทยศาสตร์ศิริราชพยาบาล มหาวิทยาลัยมหิดล เมื่อปี พ.ศ. 2512 วุฒิบัตรผู้เชี่ยวชาญด้านสูติ - นรีเวช จากมหาวิทยาลัยจอห์นฮอปสกินส์ สหรัฐอเมริกา พ.ศ. 2518 และปริญญาโท ทางสาธารณสุข จากเดียวกัน ในปี พ.ศ. 2519 ต่อมาในปี พ.ศ. 2545 ได้รับปริญญาดุษฎีบัณฑิตกิตติมศักดิ์ ทางสาธารณสุข มหาวิทยาลัยมหิดล

## การทำงาน
นายแพทย์วัลลภ ไทยเหนือ เริ่มรับราชการในสังกัดกระทรวงสาธารณสุข จนได้รับตำแหน่งอธิบดีกรมอนามัย ในระหว่างปี พ.ศ. 2542 - พ.ศ. 2544 อธิบดีกรมควบคุมโรคติดต่อ ในปี พ.ศ. 2544 - พ.ศ. 2545 และตำแหน่งสุดท้ายคือ ปลัดกระทรวงสาธารณสุข ในปี พ.ศ. 2545 - พ.ศ. 2548 ก่อนจะถูกสุดารัตน์ เกยุราพันธุ์ ปลดจากตำแหน่ง ซึ่งนายแพทย์วัลลภ ไทยเหนือ ได้แถลงโต้เหตุโดนปลดว่าเป็นเพราะขวางการประมูลคอมพิวเตอร์มูลค่า 900 ล้าน

ต่อมาได้เข้าทำงานการเมืองกับพรรคประชาธิปัตย์ โดยลงสมัครรับเลือกตั้งในปี พ.ศ. 2548 แบบบัญชีรายชื่อ และได้รับเลือกตั้งเป็น ส.ส.สมัยแรก ต่อมาในการจัดตั้งรัฐบาลหลังการรัฐประหาร พ.ศ. 2549 จึงได้รับตำแหน่งรัฐมนตรีช่วยว่าการกระทรวงสาธารณสุข และลาออกจากตำแหน่ง เมื่อวันที่ 6 พฤศจิกายน พ.ศ. 2550 เพื่อลงสมัครรับเลือกตั้ง ส.ส.

ในการเลือกตั้ง พ.ศ. 2550 นายแพทย์วัลลภ ไทยเหนือ ได้ลงสมัคร ส.ส.แบบสัดส่วน กลุ่ม 4 สังกัดพรรคเพื่อแผ่นดิน และได้รับเลือกตั้งเป็น ส.ส.สมัยที่สอง ต่อมาในปี พ.ศ. 2553 ได้หันมาร่วมกิจกรรมอย่างไม่เป็นทางการกับพรรคภูมิใจไทย ต่อมาหลังการยุบสภาในเดือนพฤษภาคม พ.ศ. 2554 ได้ลาออกจากพรรคเพื่อแผ่นดิน และประกาศวางมือทางการเมือง

## เครื่องราชอิสริยาภรณ์

## อ้างอิง

## แหล่งข้อมูลอื่น
* ข้อมูลรัฐมนตรี

หมวดหมู่:บุคคลที่ยังมีชีวิตอยู่
หมวดหมู่:แพทย์ชาวไทย
หมวดหมู่:ข้าราชการพลเรือนชาวไทย
หมวดหมู่:ปลัดกระทรวงสาธารณสุขไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคเพื่อแผ่นดิน
หมวดหมู่:พรรคมาตุภูมิ
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
ธีรวุฒิ บุตรศรีภูมิ

พลตำรวจเอก **ธีรวุฒิ  บุตรศรีภูมิ** (12 กันยายน พ.ศ. 2487) เป็นอดีตนายตำรวจชาวไทย อดีตรัฐมนตรีช่วยว่าการกระทรวงมหาดไทย ในรัฐบาลของพลเอกสุรยุทธ์ จุลานนท์ หลังการรัฐประหารในประเทศไทย พ.ศ. 2549 อดีตผู้บัญชาการตำรวจภูธรภาค 9 และ 7 ผู้ช่วยผู้บัญชาการตำรวจแห่งชาติ อดีตกรรมการตุลาการศาลปกครองผู้ทรงคุณวุฒิ และอดีตกรรมการข้าราชการตำรวจผู้ทรงคุณวุฒิ

## ประวัติ
ธีรวุฒิ บุตรศรีภูมิ เกิดเมื่อวันที่ 12 กันยายน พ.ศ. 2487 ที่ตำบลลาดบัวขาว อำเภอสีคิ้ว จังหวัดนครราชสีมา สมรสกับนางสกุล บุตรศรีภูมิ มีบุตรชาย 3 คน ธีรวุฒิ บุตรศรีภูมิ สำเร็จการศึกษาจากโรงเรียนนายร้อยตำรวจ รุ่นที่ 20 รุ่นเดียวกันกับ สันต์ ศรุตานนท์ และสุนทร ซ้ายขวัญ และสำเร็จการศึกษาระดับปริญญาโท ด้านรัฐประศาสนศาสตร์ จากสถาบันบัณฑิตพัฒนบริหารศาสตร์ (นิด้า) นอกจากนี้ยังผ่านการอบรมหลักสูตรเอฟบีไอ จากประเทศสหรัฐอเมริกาอีกด้วย

## การทำงาน
ธีรวุฒิ บุตรศรีภูมิ รับราชการตำรวจ เคยดำรงตำแหน่ง ผบ.หมวด สถานีตำรวจภูธรอำเภอหนองจิก จังหวัดปัตตานี เป็นผู้บัญชาการตำรวจภูธรภาค 9, ภาค 7 มีผลงานปราบปรามขบวนการโจรก่อการร้ายหลายราย เช่น ยูโซะ ท่าน้ำ และถูกยิงได้รับบาดเจ็บจากการปะทะกับผู้ก่อความไม่สงบถึง 3 ครั้ง โดยก่อนจะเกษียณอายุราชการในตำแหน่งผู้ช่วยผู้บัญชาการตำรวจแห่งชาติ ในปี พ.ศ. 2547 ดำรงตำแหน่งผู้บัญชาการตำรวจภูธรภาค 9 โดยระหว่างอยู่ในตำแหน่งดังกล่าว ได้ควบคุมและจัดการสถานการณ์จนเป็นช่วงเวลาที่มีเหตุการณ์เกิดขึ้นน้อยที่สุด และได้เกษียณอายุราชการตำแหน่งผู้ช่วยผู้บัญชาการตำรวจแห่งชาติ ในชั้นยศ "พลตำรวจโท" 

หลังจากเกษียณอายุราชการ ได้รับแต่งตั้งเป็นกรรมการตุลาการศาลปกครอง (ผู้ทรงคุณวุฒิ) เป็นอนุกรรมการพิจารณาและไตร่สวน คณะกรรมการการเลือกตั้ง และเป็นกรรมการข้าราชการตำรวจผู้ทรงคุณวุฒิ (จากการเลือกตั้งโดยข้าราชการตำรวจทั่วประเทศ) อีกด้วย

ต่อมาในการจัดตั้งรัฐบาลหลังการรัฐประหาร พ.ศ. 2549 พลตำรวจโท ธีรวุฒิ บุตรศรีภูมิ ได้รับตำแหน่งรัฐมนตรีช่วยว่าการกระทรวงมหาดไทย กำกับดูแลการแก้ไขปัญหาความไม่สงบใน 3 จังหวัดชายแดนภาคใต้ทั้งนี้ ธีรวุฒิ บุตรศรีภูมิ เป็นข้าราชการตำรวจเพียงไม่กี่นายที่ได้รับพระราชทานบรรดาศักดิ์ Dato จากสุลต่านแห่งรัฐกลันตัน

หลังจากพ้นตำแหน่งรัฐมนตรี ธีรวุฒิ บุตรศรีภูมิ ได้รับการแต่งตั้งให้เป็นที่ปรึกษากิตติมศักดิ์ในคณะกรรมาธิการหลายคณะในสภาผู้แทนราษฏร อาทิ คณะกรรมาธิการการตำรวจ คณะกรรมาธิการวิสามัญพิจารณาศึกษาแนวทางปรองดองแห่งชาติ และคณะกรรมาธิการการกฎหมาย การยุติธรรมและสิทธิมนุษยชน โดยมีบทบาทในฐานะประธานคณะทำงานพิจารณาแก้ไข พ.ร.บ.ตำรวจ อีกด้วย

ต่อมาในปี พ.ศ. 2557  มีพระบรมราชโองการโปรดเกล้าฯ  พระราชทานยศเป็นพลตำรวจเอกเป็นกรณีพิเศษ

## เครื่องราชอิสริยาภรณ์
*ประเทศไทย
*
*

*สหพันธรัฐมาเลเซีย
** DATUK PADUKA BAGII DARJAH KEBESARAN MAHKOTA KELANTAN YANG AMAT MULIA (D.P.M.K)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากอำเภอสีคิ้ว
หมวดหมู่:ตำรวจชาวไทย
หมวดหมู่:บุคคลจากโรงเรียนวัดสระเกศ
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรมาลา
เกล็น จอห์นสัน

**เกล็น แมคลาวด์ คูเปอร์ จอห์นสัน** ( ,เกิดวันที่ 23 สิงหาคม ค.ศ. 1984) มีชื่อเกิดว่า **เกล็น แมคลาวด์ คูเปอร์ สตีเฟนส์** () เป็นอดีตนักฟุตบอลชาวอังกฤษ ตำแหน่งแบ็กขวาหรือฟูลแบ็ก

## สโมสรอาชีพ
### ลิเวอร์พูล
#### ฤดูกาล 2012–13

#### ฤดูกาล 2013–14

#### ฤดูกาล 2014–15
ในวันที่ 29 พฤศจิกายน ค.ศ. 2014 จอห์นสันได้ทำประตูชัยให้ ลิเวอร์พูล เปิดรังแอนฟีลด์ เอาชนะ สโตกซิตี 1-0 และประตูนี้ของจอห์นสันทำให้ได้รับการโหวตเป็นประตูยอดเยี่ยมประจำเดือนพฤศจิกายนจาก EA SPORTS

หลังจบฤดูกาลนี้ จอห์นสันได้ย้ายไปเล่นให้กับสโตกซิตี แบบไม่มีค่าตัว ด้วยสัญญา 3 ปี 

### สโตกซิตี
#### ฤดูกาล 2015–16
หลังจากย้ายมาสโตกซิตี ในนัดแรกของฤดูกาล ลิเวอร์พูลเป็นฝ่ายบุกไปเยือนสโตกซิตี ที่สนามบริแทนเนียสเตเดียม ซึ่งลิเวอร์พูลเป็นฝ่ายเอาชนะไปได้ 0-1 จากลูกยิงของฟีลีปี โกชิญญู แต่จอห์นสันก็เกือบยิงประตูลิเวอร์พูลซึ่งเป็นทีมเก่าของตนเองได้ในนาทีที่ 35

## สถิติ
### สโมสร

### ทีมชาติ

## อ้างอิง

## แหล่งข้อมูลอื่น

หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลพอร์ตสมัท
หมวดหมู่:ผู้เล่นสโมสรฟุตบอลลิเวอร์พูลหมวดหมู่:ผู้เล่นสโมสรฟุตบอลสโตกซิตี
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลจากลอนดอน
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นในฟุตบอลโลก 2014
หมวดหมู่:บุคคลจากเกรนิช
พระเจ้าสุกโกทนะ

**พระเจ้าสุกโกทนะ**  เป็นพระราชโอรสของพระเจ้าสีหหนุ และพระนางกัญจนา เสด็จพระราชสมภพในกรุงกบิลพัสดุ์ แคว้นสักกะ 
พระเจ้าสุกโกทนะทรงมีพระมเหสีพระนามว่า **[[พระกีสาโคตมีเถรี|นางกีสาโคตมี]]** และมีพระราชโอรสพระองค์หนึ่ง คือ**[[พระอานนท์]]** ซึ่งประสูติวันเวลาเดียวกันกับพระโคตมพุทธเจ้า จึงเรียกว่าเป็นสหชาติ

พระเจ้าสุกโกทนะ และนางกีสาก็เลี้ยงดูพระราชโอรสเป็นอย่างดี จนกระทั่งเจริญวัย และออกบวช

## อ้างอิง

## ดูเพิ่ม
* พระอานนท์
* พระเจ้าสุทโธทนะ

หมวดหมู่:บุคคลในพุทธประวัติ
หมวดหมู่:บุคคลในศตวรรษที่ 6 ก่อนคริสตกาล
หมวดหมู่:พระมหากษัตริย์อินเดีย
รายนามบุคคลจากมหาวิทยาลัยเทคโนโลยีราชมงคล

รายนามบุคคลจากมหาวิทยาลัยเทคโนโลยีราชมงคล หมายความได้ถึง

* รายนามบุคคลจากมหาวิทยาลัยเทคโนโลยีราชมงคลกรุงเทพ
* รายนามบุคคลจากมหาวิทยาลัยเทคโนโลยีราชมงคลตะวันออก
* รายนามบุคคลจากมหาวิทยาลัยเทคโนโลยีราชมงคลธัญบุรี
* รายนามบุคคลจากมหาวิทยาลัยเทคโนโลยีราชมงคลพระนคร
* รายนามบุคคลจากมหาวิทยาลัยเทคโนโลยีราชมงคลรัตนโกสินทร์
* รายนามบุคคลจากมหาวิทยาลัยเทคโนโลยีราชมงคลล้านนา
* รายนามบุคคลจากมหาวิทยาลัยเทคโนโลยีราชมงคลศรีวิชัย
* รายนามบุคคลจากมหาวิทยาลัยเทคโนโลยีราชมงคลสุวรรณภูมิ
* รายนามบุคคลจากมหาวิทยาลัยเทคโนโลยีราชมงคลอีสาน

หมวดหมู่:มหาวิทยาลัยเทคโนโลยีราชมงคล
รายชื่อบุคคลจากมหาวิทยาลัยเทคโนโลยีราชมงคลรัตนโกสินทร์

รายนามบุคคลจากมหาวิทยาลัยเทคโนโลยีราชมงคลรัตนโกสินทร์

## ก
*กมล ทัพคัลไลย (เพาะช่าง)
*กมล ทัศนาญชลี (ศิลปินแห่งชาติ สาขาทัศนศิลป์-จิตรกรรมและสื่อผสม ปี พ.ศ. 2540)(เพาะช่าง)

## ข
*เขตต์ ฐานทัพ

## จ
*จุก เบี้ยวสกุล

## ฉ
*ศาสตราจารย์พิเศษเฉลิม นาคีรักษ์ (ศิลปินแห่งชาติ สาขาทัศนศิลป์-จิตรกรรม ปี พ.ศ. 2530)(เพาะช่าง) 
*เฉลิมชัย โฆษิตพิพัฒน์ ช่างหลวงประจำพระองค์ (ศิลปกรรมเพาะช่าง)

## ช
*ศาสตราจารย์ชลูด นิ่มเสมอ (ศิลปินแห่งชาติ สาขาทัศนศิลป์-ประติมากรรม ปี พ.ศ. 2541)(เพาะช่าง) 
*ชาติ กอบจิตติ (ศิลปินแห่งชาติ สาขาวรรณศิลป์ ปี พ.ศ. 2547)(เพาะช่าง) 
*ชาย เมืองสิงห์ (ศิลปินแห่งชาติ สาขาศิลปะการแสดง นักร้อง-นักแต่งเพลงลูกทุ่ง ปี พ.ศ. 2538) (เพาะช่าง)

## ณ
*ณรงค์ จรุงธรรมโชติ

## ถ
*ถวัลย์ ดัชนี (ศิลปินแห่งชาติ สาขาทัศนศิลป์-จิตรกรรม ปี พ.ศ. 2544)(เพาะช่าง) 

## ท
*แท้ ประกาศวุฒิสาร (ศิลปินแห่งชาติ สาขาศิลปะการแสดง-ผู้สร้างภาพยนตร์ ปี พ.ศ. 2542)(เพาะช่าง)

## ธ
*ธรรมรัตน์ นาคสุริยะ

## น
*นาธาน โอร์มาน
*นิวัติ กองเพียร
*นุภาพ สวันตรัจฉ์

## ป
*ศาสตราจารย์เกียรติคุณประหยัด พงษ์ดำ (ศิลปินแห่งชาติ สาขาทัศนศิลป์-ภาพพิมพ์ ปี พ.ศ. 2541)(เพาะช่าง)
*ปยุต เงากระจ่าง
*ปราจิน เอี่ยมลำเนา
*เปี๊ยก โปสเตอร์

## ผ
*ผดุง ไกรศรี

## พ
*ศาสตราจารย์พูน เกษจำรัส (ศิลปินแห่งชาติ สาขาทัศนศิลป์-ศิลปะภาพถ่าย ปี พ.ศ. 2530)(เพาะช่าง) 
*พิง ลำพระเพลิง ศิลปิน (เพาะช่าง)

## ฟ
*ผู้ช่วยศาสตราจารย์เฟื้อ หริพิทักษ์ (ศิลปินแห่งชาติ สาขาทัศนศิลป์-จิตรกรรม ปี พ.ศ. 2528)(เพาะช่าง)

## ม
*ผู้ช่วยศาสตราจารย์ มานิตย์ ภู่อารีย์ (ศิลปินแห่งชาติ สาขาทัศนศิลป์-ภาพพิมพ์ ปี พ.ศ. 2543)(เพาะช่าง)
*มนัส เศียรสิงห์

## ล
*ลีโอ พุฒ นักแสดง
*เล็ก วงศ์สว่าง นักจัดรายการวิทยุ

## ว
*วสันต์ โชติกุล ศิลปิน (เพาะช่าง) 
*ศาสตราจารย์ ดร.วิรุณ ตั้งเจริญ อธิการบดีมหาวิทยาลัยศรีนครินทรวิโรฒ (ศิลปกรรมเพาะช่าง)
*วิเชษฐ์ เกษมทองศรี อดีตรัฐมนตรีช่วยว่าการกระทรวงคมนาคม (บพิตรพิมุข จักวรรดิ)

## ศ
*ศุภรัตน์ นาคบุญนำ ผู้ประกาศข่าวช่อง 7 สี (บพิตรพิมุขจักรวรรดิ)
*ศักดิ์ศิริ มีสมสืบ
*ศุภมิตร จันทร์แจ่ม

## ส
*เรืออากาศตรีสุเทพ วงศ์กำแหง (ศิลปินแห่งชาติ สาขาศิลปะการแสดง-เพลงไทยสากลขับร้อง ปี พ.ศ. 2533)(เพาะช่าง)
*สมณะโพธิรักษ์
*สุชาติ พรหมรุ่งโรจน์
*สุวรรณี สุคนธา

## อ
*รองศาสตราจารย์อิสสรีย์ หรรษาจรูญโรจน์ อธิการบดี มหาวิทยาลัยเทคโนโลยีราชมงคลรัตนโกสินทร์
*อังคาร กัลยาณพงศ์ (ศิลปินแห่งชาติ สาขาวรรณศิลป์ ปี พ.ศ. 2532)(เพาะช่าง) 
*อุดม แต้พานิช พาณิชยศิลป์ ศิลปิน (เพาะช่าง)
*อารีเฟน ฮะซานี
*โอม รัชเวทย์


ทเคโนโลยีราชมงคลรัตนโกสินทร์
แจ๋ว

**แจ๋ว** หรือ **Mission Almost Impossible Done** (**M.A.I.D**) เป็นภาพยนตร์ไทย เรื่องราวเกี่ยวกับปฏิบัติการไฮเทคของเหล่าสาวใช้ ที่ถูกวานให้กลายมาเป็นสายลับ กำกับโดย ยงยุทธ ทองกองทุน และเข้าฉาย เมื่อวันที่ 23 ธันวาคม พ.ศ. 2547 นำแสดงโดย พรชิตา ณ สงขลา, จารุภัส ปัทมะศิริ, จารุณี บุญเสก, พนาลักษณ์ ณ ลำปาง, ปาณิสรา พิมพ์ปรุ, ปวีณ์นุช แพ่งนคร

ภาพยนตร์เล่าเรื่องเกี่ยวกับสาวใช้ที่มีเจ้านาย ผู้อ้างเป็นเจ้าหน้าที่ระดับสูงที่ได้รับอำนาจให้ตรวจสอบการทุจริตของนักการเมืองเลว ซึ่งกำลังผลักดันให้บ่อนการพนันถูกกฎหมาย และชวนพวกเธอ 4 สาวนางใช้ ให้ร่วมทำภารกิจโดยการแทรกซึมเข้าไปล้วงข้อมูลทุจริตรับสินบนระหว่างนักธุรกิจกับนักการเมือง รัฐมนตรี แทนทีมเก่า

## นักแสดง
* พรชิตา ณ สงขลา รับบท แวว 
* จารุภัส ปัทมศิริ รับบท จิ๋มใหญ่ 
* จารุณี บุญเสก รับบท แคท 
* พนาลักษณ์ ณ ลำปาง รับบท เอ๋ 
* สมชาย ศักดิกุล รับบท ประเสิรฐ
* ปาณิสรา พิมพ์ปรุ รับบท จิ๋มดำ 
* เธียรชัย ชัยสวัสดิ์ รับบท วิลลี่ 
* เกียรติศักดิ์ อุดมนาค รับบท พี่สมร
* รัศมี ทองสิริไพรศรี รับบท  สิริขวัญ 
* ปวีณ์นุช แพ่งนคร รับบท ปุ๊กกี้ 
* เกษียร จารุสมบูรณ์ รับบท โสภณ 
* บอนนี่ เซลเลอร์แบ็ค รับบท มาดามเอ็มม่า 
* คริสตัล วิรุฬห์จรรยา รับบท พอลล่า 
* พงศนารถ วินศิริ รับบท ชัยสิทธิ์
* ศุภโชค วิเศรษฐ์ฐิติพันธ์ รับบท ท่านรัฐมนตรี
### ดารารับเชิญ
* ปวันรัตน์ นาคสุริยะ รับบท สาวใช้บ้านโสภณ
* ราตรี วิทวัส รับบท สาวใช้บ้านโสภณ
* จิรดา โยฮารา รับบท สายลับ
* พิมพาภรณ์ ลีนุตพงษ์ รับบท สายลับ
* ไมค์ ภิรมย์พร รับบท สายลับ
* นภาพร หงสกุล รับบท คนใช้บ้านไฮโซ
* รุ่งกานดา เบญจมาภรณ์ รับบท คนใช้บ้านไฮโซ
* อุ่นเรือน ราโชติ รับบท บอลลูน
* ปาจรีย์ ณ นคร รับบท หนุงหนิง
* เหี่ยวฟ้า รับบท เฮียแก่
* เฉลิมพล ทิฆัมพรธีรวงศ์ รับบท ลูกค้าที่มาซื้อส้มตำ
* ยงยุทธ ทองกองทุน รับบท เฮียเจ้าของร้านข้าวต้ม
* วิทยา ทองอยู่ยง รับบท หน่วยจู่โจมพิเศษ
* คมกฤษ ตรีวิมล รับบท หน่วยจู่โจมพิเศษ
* ทรงยศ สุขมากอนันต์ รับบท หน่วยจู่โจมพิเศษ
* อดิสรณ์ ตรีสิริเกษม รับบท หน่วยจู่โจมพิเศษ
* นิธิวัฒน์ ธราธร รับบท หน่วยจู่โจมพิเศษ
* ประเสริฐ วิวัฒนานนท์พงษ์ รับบท คุณผู้ชายบ้านจิ๋มใหญ่
* จิระ มะลิกุล รับบท คุณจิระ
* บุญถิ่น ทวยแก้ว รับบท มหาสุข
* บุญศรี ยินดี รับบท ป้าแดง
* วิฑูรย์ ลิ่วลักษณ์ รับบท พระเอกละครทีวี
* สยมภู มุกดีพร้อม รับบท นักพนัน
* รสสุคนธ์ กองเกตุ รับบท คุณหนูในลิฟท์
* มนต์ชัย ทองศรีสืบสกุล รับบท แฟนหนุ่มหล่อพอลล่า

## รางวัล

## อ้างอิง

แจ๋ว
จ
แจ๋ว
หมวดหมู่:ภาพยนตร์โดยจีทีเอช
หมวดหมู่:ภาพยนตร์ที่กำกับโดย ยงยุทธ ทองกองทุน
หมวดหมู่:ภาพยนตร์ไทยในคริสต์ทศวรรษ 2000
ยุทธการที่มอนต์กิซาร์ด

**ยุทธการที่มอนต์กิซาร์ด** () เป็นการรบระหว่างราชวงศ์อัยยูบกับราชอาณาจักรเยรูซาเลมในวันที่ 25 พฤศจิกายน ค.ศ. 1177 พระเจ้าบอลด์วินที่ 4 แห่งเยรูซาเลม ผู้มีพระชนมายุเพียง 16 พรรษาและต้องทุกข์ทรมานจากพระอาการประชวรด้วยโรคเรื้อนได้นำกองทัพคริสเตียนเข้าต่อสู้กับกองทัพอิสลามของเศาะลาฮุดดีนจนกลายเป็นการเหตุการณ์เผชิญหน้ากันที่ถูกกล่าวขานมากที่สุดครั้งหนึ่งในยุคกลาง นักประวัติศาสตร์ชาวมุสลิมถือว่าความพ่ายแพ้ของเศาะลาฮุดดีนที่ยุทธการมอนต์กิซาร์ดนั้นรุนแรงมาก แต่ก็นำมาซึ่งชัยชนะในสิบปีต่อมาที่ยุทธการฮัททินในปี ค.ศ. 1187 แม้ว่าเศาะลาฮุดดีนจะเอาชนะพระเจ้าบอลด์วินได้ที่ยุทธการมาร์จอัยยุนในปี ค.ศ. 1179 แต่ก็ต้องพ่ายแพ้ให้กับพระเจ้าบอลด์วินอีกครั้งที่ยุทธการปราสาทเบลวัวร์ในปี ค.ศ.  1182

## หมายเหตุ

## อ้างอิง

## บรรณานุกรม

*
*
* 

## ดูเพิ่ม
*Baha ad-Din ibn Shaddad, *The Rare and Excellent History of Saladin*, ed. D. S. Richards, Ashgate, 2002.
**Willemi Tyrensis Archiepiscopi Chronicon*, ed. R. B. C. Huygens. Turnholt, 1986.
*Bernard Hamilton, *The Leper King and his Heirs*, Cambridge University Press, 2000.
*Steven Runciman, *A History of the Crusades, vol. II: The Kingdom of Jerusalem and the Frankish East, 1100–1187*. Cambridge University Press, 1952.
*R. C. Smail, *Crusading Warfare, 1097–1193*. Cambridge University Press, 1956.

หมวดหมู่:สงครามครูเสด
เพนท์เฮาส์ (นิตยสาร)

**เพนท์เฮาส์** () เป็นนิตยสารรายเดือนสำหรับผู้ชายที่ตีพิมพ์ตั้งแต่ ค.ศ. 1965 ก่อตั้งโดยบ็อบ กุชชีโอเน นักธุรกิจชาวอเมริกัน ที่ประเทศอังกฤษ และวางจำหน่ายในสหรัฐอเมริกาตั้งแต่ฉบับเดือนกันยายน ค.ศ. 1969 

ตั้งแต่เริ่มก่อตั้ง เพนท์เฮาส์วางตัวเป็นคู่แข่งโดยตรงกับนิตยสารเพลย์บอย  วางตำแหน่งนิตยสารอยู่กึ่งกลางระหว่างเพลย์บอย กับฮัสเลอร์ คือเป็นหนังสือลามกระดับซอฟต์คอร์ ตีพิมพ์ภาพเปลือยที่เปิดเผยอวัยวะเพศสตรีและขนบริเวณอวัยวะเพศอย่างไม่โจ่งแจ้งนัก และแสดงภาพจำลองการร่วมเพศโดยไม่มีการสอดใส่  เพนท์เฮาส์มีบทความเกี่ยวกับการเมือง กีฬา แฟชั่น เทคโนโลยี และเรื่องตลกทางเพศ  นางแบบหน้ากลางของเพนท์เฮาส์แต่ละฉบับมีชื่อเรียกว่า "เพนท์เฮาส์ เพ็ท" (Penthouse pet)

เนื่องจากยอดขายนิตยสารตกต่ำในช่วงปลายทศวรรษ 1990 ตั้งแต่ปี ค.ศ. 1998 เพนท์เฮาส์ฉบับตีพิมพ์ในสหรัฐอเมริกาเริ่มปรับระดับเป็นนิตยสารฮาร์ดคอร์ และตีพิมพ์ภาพการร่วมเพศอย่างโจ่งแจ้ง เริ่มตั้งแต่การตีพิมพ์ภาพจากเทปลับของพาเมลา แอนเดอร์สันกับสามี ทอมมี ลี รวมไปถึงการพยายามติดต่อบุคคลที่มีชื่อเสียงมาถ่ายภาพเปลือย เช่น โมนิกา ลูวินสกี  บริษัทแม่ของเพนท์เฮาส์ คือ เจเนอรัลมีเดีย อิงค์.ประกาศล้มละลายในปี ค.ศ. 2003 

นิตยสารเพนท์เฮาส์ตีพิมพ์ในหลายประเทศ หลายภาษาทั่วโลก เช่น ฉบับตีพิมพ์ในออสเตรเลีย บัลแกเรีย เนเธอร์แลนด์ เยอรมนี กรีก นิวซีแลนด์ ฮังการี รัสเซีย สหราชอาณาจักร และฉบับภาษาไทย  เพนท์เฮาส์ฉบับภาษาไทยเริ่มตีพิมพ์ตั้งแต่ พ.ศ. 2537 

## อ้างอิง

## แหล่งข้อมูลอื่น
* Official ''Penthouse'' magazine web site
* Official ''Penthouse'' web site

หมวดหมู่:นิตยสารผู้ชาย
หมวดหมู่:นิตยสารอเมริกัน
หมวดหมู่:นิตยสารรายเดือน
หมวดหมู่:สื่อลามกอนาจาร
กำลังส่องสว่างดวงอาทิตย์

**กำลังส่องสว่างดวงอาทิตย์** (อังกฤษ: solar luminosity, ***L<sub>☉</sub>***) เป็นหน่วยวัดกำลังส่องสว่างหรือฟลักซ์การแผ่รังสี (พลังงานที่ปลดปล่อยออกมาในรูปโปรตอน) ถูกใช้โดยนักดาราศาสตร์เพื่อวัดความสว่างของดาวฤกษ์ ค่าดังกล่าวมีค่าเท่ากับค่ากำลังส่องสว่างของดวงอาทิตย์ที่ยอมรับกันในปัจจุบัน ซึ่งมีค่าเท่ากับ 3.839 × 1026 วัตต์ หรือ 3.839 × 1033 เอิร์ก/วินาที ค่าดังกล่าวจะสูงขึ้นเล็กน้อยเป็น 3.939 × 1026 วัตต์ (เท่ากับ 4.382 × 109 กิโลกรัม/วินาที) ถ้ารังสีนิวตริโนดวงอาทิตย์ถูกคิดรวมเข้าไปด้วยเช่นเดียวกับคลื่นแม่เหล็กไฟฟ้า ดวงอาทิตย์เป็นดาวแปรแสงอย่างอ่อน ดังนั้น ความสว่างของมันจึงมีความผันผวน ความผันแปรที่โดดเด่น คือ วัฏจักรสุริยะ (วัฏจักรจุดดับบนดวงอาทิตย์) ซึ่งทำให้เกิดความผันแปรตามเวลาราว ±0.1% ตัวแปรอื่น ๆ ตลอดช่วง 200-300 ปีที่ผ่านมามีการคาดการณ์ว่าส่งผลกระทบน้อยกว่านี้มาก

## การคำนวณ
กำลังส่องสว่างดวงอาทิตย์มีความเกี่ยวข้องกับความรับอาบรังสี ซึ่งถูกตรวจวัดที่โลกหรือดาวเทียมที่โคจรรอบโลก ค่ากลางของความรับอาบรังสีที่ระดับบนสุดของชั้นบรรยากาศของโลก บางครั้งเรียกว่า ค่าคงที่สุริยะ (\begin{smallmatrix}I_\odot\end{smallmatrix}) ความรับอาบรังสีจำกัดความว่าเป็นพลังงานต่อหน่วยพื้นที่ ดังนั้น ความสว่างดวงอาทิตย์ (พลังงานทั้งหมดที่ปลดปล่อยจากดวงอาทิตย์) จึงมีค่าเท่ากับความรับอาบรังสีที่โลกได้รับ (ค่าคงที่สุริยะ) คูณกับพื้นที่ของทรงกลมซึ่งมีรัศมีเท่ากับระยะห่างโดยเฉลี่ยระหว่างโลกกับดวงอาทิตย์:
: L_\odot = 4\pi kI_\odot A^2\,

เมื่อ A คือ หน่วยระยะทาง (ค่าทางหน่วยดาราศาสตร์เป็นเมตร) และ k เป็นค่าคงที่ (ซึ่งมีค่าใกล้เคียงกับ 1) ซึ่งสะท้อนให้เห็นความจริงที่ว่าระยะห่างโดยเฉลี่ยจากโลกถึงดวงอาทิตย์ไม่เท่ากับ 1 หน่วยดาราศาสตร์

## อ้างอิง

## อ่านเพิ่มเติม
* 
*
*
*

## แหล่งข้อมูลอื่น
* Solar Luminosity
* LISIRD: LASP Interactive Solar Irradiance Datacenter 
* Variation of Solar Luminosity 

หมวดหมู่:ดวงอาทิตย์
หมวดหมู่:ดาราศาสตร์ดาวฤกษ์
หมวดหมู่:หน่วยกำลัง
หมวดหมู่:หน่วยวัดในดาราศาสตร์
โรงเรียนบางดีวิทยาคม

**โรงเรียนบางดีวิทยาคม** เป็นโรงเรียนสหศึกษาให้การศึกษาตั้งแต่ระดับมัธยมศึกษาตอนต้น ถึงระดับมัธยมศึกษาตอนปลาย สังกัดกรมสามัญศึกษา กระทรวงศึกษาธิการ

## ประวัติ
ในปีการศึกษา 2537 สำนักงานสามัญศึกษาจังหวัดตรังได้จัดตั้งให้โรงเรียนบางดีวิทยาคมเป็นสาขาของโรงเรียนสามัคคีศึกษา เปิดสอนในระดับมัธยมศึกษาตอนต้น โดยใช้ที่สาธารณประโยชน์ของตำบลบางดี จำนวน 40 ไร่ ในขณะนั้นโรงเรียนยังไม่ได้รับการสนับสนุนงบประมาณในการก่อสร้างอาคาร จึงได้ใช้สถานที่อาคารศูนย์เยาวชนตำบลบางดี และได้คณะครูอาจารย์จากโรงเรียนสามัคคีศึกษามาช่วยสอน โดยมีนายวิชิต เนาสุวรรณ์ ผู้ช่วยผู้อำนวยการโรงเรียนสามัคคีศึกษาเป็นผู้ดูแล มีนักเรียน 47 คน จากนั้นนักเรียนเพิ่มขึ้นทุกปี ในปีการศึกษา 2540 สำนักงานสามัญศึกษาจังหวัดตรังได้มอบหมายให้ นายวรวุธ น้ำผุด อาจารย์ 2 ระดับ 7 โรงเรียนสามัคคีศึกษามาเป็นผู้ดูแลโรงเรียนแทนนายวิชิต เนาสุวรรณ์

วันที่ 10 สิงหาคม พ.ศ. 2540 กรมสามัญศึกษาได้ประกาศจัดตั้งให้เป็นโรงเรียนบางดีวิทยาคม โดยแต่งตั้งให้ นายวรวุธ น้ำผุด เป็นครูใหญ่ บรรจุและแต่งตั้งครูอาจารย์ มาร่วมพัฒนาอีก 5 คน โรงเรียนได้พัฒนาเรื่อยมาทั้งด้านอาคารสถานที่และจำนวนนักเรียน จนถึงปีการศึกษา 2545 ได้เปิดสอนในระดับมัธยมศึกษาตอนปลาย รับนักเรียนชั้นมัธยมศึกษาปีที่ 4 เข้าเรียนปีแรก จำนวน 32 คน และในปัจจุบันเปิดสอนจนถึงระดับมัธยมศึกษาปีที่ 6 คน มีบุคลากรทั้งครูและผู้บริหาร 20 คน นักการ 2 คน โดยนายสมบูรณ์ ธนากรรฐ์ ได้ย้ายมารับตำแหน่งผู้อำนวยการโรงเรียนคนที่ 2 เมื่อเดือนธันวาคม พ.ศ. 2551

## สัญลักษณ์โรงเรียนบางดีวิทยาคม
### ตราสัญลักษณ์ประจำโรงเรียน

เสมาธรรมจักรครอบดอกบัว ด้านล่างมีแพรแถบมีข้อความว่า *โรงเรียนบางดีวิทยาคม* ซึ่งสัญลักษณ์เสมาธรรมจักร ครอบดอกบัว หมายถึง ความรู้ดี ประพฤติดี มีคุณธรรม

### สีประจำโรงเรียน
สีม่วงคู่กับสีขาว
*  สีม่วง หมายถึง ความเข้มแข็ง ความอดทน ความตั้งใจ และความพยายาม
*  สีขาว หมายถึง ความสะอาด ความบริสุทธิ์ และความดีงาม
 
### ปรัชญาประจำโรงเรียน

ปญฺา โลกสมิ ปชฺโชโต  ปัญญาเป็นแสงสว่างในโลก

### คำขวัญประจำโรงเรียน

เลิศล้ำคุณธรรม สร้างสรรค์วินัย ใฝ่ใจศึกษา มุ่งพัฒนาชีวิต

## ทำเนียบผู้บริหาร

# นายวรวุธ น้ำผุด        สิงหาคม พ.ศ. 2540 ถึง พฤศจิกายน พ.ศ. 2550
# นายสมบูรณ์ ธนากรรฐ์    ธันวาคม พ.ศ. 2551 ถึง กันยายน  พ.ศ. 2555
# นางสาวอมราพร เชาวนาพันธุ์ พฤศจิกายน พ.ศ. 2555
# นายปราโมทย์ สุทธิรักษ์

## อ้างอิง

## แหล่งข้อมูลอื่น
* เว็บไซต์โรงเรียนบางดีวิทยาคม 
* 
* 
* 

หมวดหมู่:โรงเรียนในอำเภอห้วยยอด
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาตรัง กระบี่
หมวดหมู่:โรงเรียนที่ก่อตั้งในปี พ.ศ. 2540
การแผ่รังสี

ในทางฟิสิกส์ **การแผ่รังสี** () หมายถึงกระบวนการที่อนุภาคพลังงานหรือคลื่นเคลื่อนที่ผ่านตัวกลางหรืออวกาศ รังสีสามารถแบ่งออกได้เป็นสองประเภท คือ รังสีที่แตกตัวได้และรังสีที่ไม่ก่อให้เกิดการแตกตัวของประจุ อย่างไรก็ตาม คำว่า "รังสี" มักหมายถึงกัมมันตภาพรังสีเพียงอย่างเดียว (คือ รังสีที่มีพลังงานเพียงพอที่จะทำให้อะตอมเปลี่ยนเป็นไอออน) แต่ความเป็นจริงแล้วก็สามารถหมายถึงรังสีที่ไม่ก่อให้เกิดการแตกตัวของประจุด้วยเช่นกัน (เช่น คลื่นวิทยุหรือแสงที่มองเห็นได้ด้วยตาเปล่า) รูปแบบเรขาคณิตของการแผ่รังสีออกจากตัวกลาง นำไปสู่ระบบของหน่วยวัดและหน่วยทางฟิสิกส์ที่สามารถใช้ได้กับรังสีทุกประเภท รังสีทั้งสองประเภทล้วนสามารถเป็นอันตรายต่อสิ่งมีชีวิตและสิ่งแวดล้อมทางธรรมชาติ

การแผ่รังสีสามารถนำไปใช้งานในงานทางด้านความร้อนต่าง ๆ เช่น แผ่นรองหัวเตาแก๊สอินฟาเรด การถ่ายเทความร้อนในอุปกรณ์ แลกเปลี่ยนความร้อน

การแผ่รังสี
หมวดหมู่:ฟิสิกส์
หมวดหมู่:หลักการสำคัญของฟิสิกส์
การเมาเหตุเคลื่อนไหว

**ภาวะป่วยจากการเคลื่อนไหว** () คือภาวะที่เกิดจากความไม่สอดคล้องกันของการเคลื่อนไหวที่ได้จากการมองเห็นและการรับรู้ผ่านระบบรับรู้การเคลื่อนไหว (vestibular system's sense of movement) บางครั้งเรียกว่า อาการเมารถ เมาเรือ หรือเมาเครื่องบิน ตามสาเหตุ

อาการที่พบบ่อยได้แก่ อาการเวียนศีรษะ อ่อนเพลีย คลื่นไส้
## อ้างอิง

## แหล่งข้อมูลอื่น
*Motion Sickness from MedlinePlus
*Motion Sickness Prevention and Treatment , from a Medical College of Wisconsin website
*Visually induced motion sickness research
* Golding JF., Motion Sickness Susceptibility Autonomic Neuroscience: Basic and Clinical 129 (2006) 67–76
* Rolnick, A., & Bles, W. (1989). Performance and well being under tilting conditions: the effects of visual reference and artificial horizon. Aviation, Space and Environmental Medicine, 60, 779-785
* Rolnick, A. & Gordon, C. R. (1991). The effects of motion induced sickness on military performance. In R. Gal & J. Mangelsdorff (Eds.), Handbook of Military Psychology. Chichester: Wiley.
* Rolnick, A., Lubow, R.E., 1991. Why is the driver rarely sick? The role of controllability in motion sickness. Ergonomics 34, 867–879.

หมวดหมู่:ความผิดปกติทางประสาทวิทยา
หมวดหมู่:ผลของสาเหตุภายนอก
โอเพนแฮนด์เซตอัลไลแอนซ์

**โอเพ่นแฮนด์เซตอัลไลแอนซ์** () เป็นกลุ่มพันธมิตรทางธุรกิจ ของบริษัทผู้พัฒนามาตรฐานเปิดสำหรับอุปกรณ์พกพา รวม 78 บริษัท รวมถึงกูเกิล เอเซอร์ อัสซุส เดลล์ เอชทีซี โมโตโรล่า ซัมซุง โซนี่ อิริคสัน อินเทล และ อีเบย์

## อ้างอิง

หมวดหมู่:เทคโนโลยีอุปกรณ์เคลื่อนที่
ฮอรัส (มาร์เวลคอมิกส์)

[230px|thumb|'''ฮอรัส''' ตัวละครจาก[มาร์เวลคอมิกส์]]

**ฮอรัส** () เป็นตัวละครในมาร์เวลคอมิกส์ โดยมีต้นแบบมาจากเทพฮอรัสของตำนานเทพเจ้าแห่งไอยคุปต์

## ประวัติตามท้องเรื่อง
**ฮอรัส** เป็นหนึ่งในสมาชิกของ เฮลิโอโพลิแทน ที่มีการช่วงชิงความเป็นใหญ่ในชั้นเทพ และอาศัยอยู่ใน เซเลสเทียล-เฮลิโอโพลิส เขาเป็นบุตรชายของโอซิริส และไอซิส โดยฮอรัสถือเป็นเทพแห่งความยุติธรรม รวมถึงการพิพากษาผลแห่งกรรมตามความเชื่อของชาวอียิปต์

ฮอรัส เคยถูกกักขังร่วมกับโอซิริส และไอซิสในปิรามิดมาเป็นระยะเวลาสามพันปีโดยฝีมือของเซธ ในกาลต่อมาเขาได้พบกับธอร์กับโอดินเมื่อช่วงที่ปิรามิดได้ย้ายมาปรากฏที่นิวยอร์ก เหตุการณ์ในครั้งนั้น เขาได้เข้าร่วมในศึก เซเลโมนี่ออฟรีเบิร์ธ โดยร่างใหม่ของโอดินได้กลายเป็นอาตุมผู้กลับชาติมาเกิด และเริ่มทำศึกการต่อสู้ช่วงระยะเวลาหนึ่งกับธอร์ โดยฮอรัสได้ทำการช่วยเหลือโอซิริส, ไอซิส และธอร์ในการกำจัดเซธ ภายหลังจากนั้น ทั้งฮอรัส, โอซิริส และไอซิสก็ได้รับความเป็นอิสระและหวนกลับคืนสู่ เฮลิโอโพลิส

อย่างไรก็ตาม ฮอรัสก็ถูกกักขังในเฮลิโอโพลิสอีกครั้งหนึ่งโดยฝีมือของเซธ แต่ในภายหลังเขาก็ได้รับการช่วยเหลือโดยธอร์ และธิง

ฮอรัสยังได้เข้าร่วมกับเทพแห่งแสงองค์อื่นๆในการต่อสู้กับเดโมจอร์จ เขาถูกเดโมจอร์จกลืนเข้าไปในช่วงระยะเวลาหนึ่ง แต่ก็ได้รับการปล่อยตัวให้เป็นอิสระในเวลาต่อมา

ครั้งหนึ่ง พลังของฮอรัสที่สำแดงออกมาได้ถูกขโมยด้วยฝีมือของเซธ เขาคิดว่าแม้พลังของเขาจะสูญหายจากการทำลายของเซธ แต่เขาก็ต้องช่วยเหลือชีวิตผู้คนให้รอดจากวิกฤตินี้ให้ได้

ในเหตุการณ์ซีเคร็ตอินเวชั่น อาตุมกล่าวว่าฮอรัสได้เชิญเขาให้เข้าร่วมเป็นสมาชิกแห่งเทพด้วยเช่นกัน

## ในเวอร์ชันอื่น
ฮอรัสได้ปรากฏตัวในฐานะสมาชิกทีมอะเวนเจอร์สจากสถานที่ได้ชื่อว่าคู่ขนานกันกับตะวันออกกลางซึ่งเป็นแหล่งสุดยอดพลังงาน โดยเขาได้ทำหน้าที่เป็นผู้ควบคุมห้วงมิติแห่งนี้ ฮอรัสทำงานให้แก่จอมเผด็จการหญิงที่มีนามว่าสฟิงซ์ ในฐานะที่เป็นเทพประจำกลุ่มเขาได้ปฏิบัติหน้าที่ตามแบบแผนที่จัดขึ้นโดยธอร์ ในระยะเวลาที่ผลัดเปลี่ยนกันนี้เอง ฮอรัสได้ใช้อังค์หรือกุญแจแห่งชีวิตอันใหญ่เป็นศูนย์รวมพลังงานแสงอาทิตย์สำหรับตัวเขาเอง

## พลังและความสามารถ
ฮอรัสมีพลังของสมาชิกแห่งยอดมนุษย์ทั้งหมด ซึ่งเป็นที่รู้จักกันในชื่อของเทพแห่งเฮลิโอโพลิส เขามีทั้งพลัง, ความแข็งแรง, ความทนทาน, ความว่องไว และการโจมตีที่เหนือมนุษย์ โรคภัยไข้เจ็บในโลกาตลอดจนพลังเวทมนตร์ต่างๆไม่สามารถทำอะไรเขาได้ ฮอรัสเป็นเจ้าของพลังที่ใช้สำหรับแผนการพลังงานแห่งแสงอาทิตย์ โดยเน้นศูนย์รวมมาอยู่ที่ปลายคทาของเขาเอง

## อ้างอิง

## แหล่งข้อมูลอื่น
* ฮอรัส (มาร์เวลคอมิกส์) 

หมวดหมู่:ตัวละครมาร์เวลคอมิกส์
เตกีลาซันไรส์

**"เตกีลาซันไรส์"** () เป็นเพลงที่เขียนโดยดอน เฮนลีย์และเกล็น ไฟรย์ โดยวงดิอีเกิลส์ เป็นซิงเกิลแรกจากอัลบั้มที่สองของชุด *[[Desperado (album)|Desperado]]* เพลงนี้ติดอันดับสูงสุดที่อันดับ 64 บนบิลบอร์ดฮอต 100 

เพลงนี้ยังถูกนำมาทำใหม่โดยนักร้องคันทรี อลัน แจ็กสัน ในปี 1994 ในอัลบั้มชุด *[[Common Thread: The Songs of the Eagles]]*

## อ้างอิง

หมวดหมู่:ซิงเกิลในปี พ.ศ. 2536
หมวดหมู่:เพลงของดิอีเกิลส์
หมวดหมู่:ซิงเกิลในปี พ.ศ. 2516
รัฐโกลิมา

**รัฐโกลิมา** () เป็นรัฐทางตะวันตกของประเทศเม็กซิโก มีเมืองหลวงในชื่อเดียวกันคือเมืองโกลิมา

รัฐโกลิมาเป็นรัฐเล็ก ๆ ที่อยู่ติดกับรัฐฮาลิสโกทางทิศเหนือและตะวันออก ติดกับรัฐมิโชอากัน ทางทิศใต้ ส่วนทางตะวันตกของรัฐโกลิมาติดกับมหาสมุทรแปซิฟิก นอกเหนือจากเมืองหลวงของรัฐแล้ว เมืองสำคัญอื่น ๆ ของรัฐอาทิเช่นเมือง มันซานิโย (Manzanillo) และเมืองเตโกมัน (Tecomán) รัฐโกลิมามีพื้นที่ 5,455 ตร.กม. มีประชากรราว 567,996 คน (ปี ค.ศ. 2005)

## อ้างอิง

โกลิมา
หมวดหมู่:รัฐและดินแดนที่ก่อตั้งในปี พ.ศ. 2400
หมวดหมู่:รัฐโกลิมา
รัศมีดวงอาทิตย์

**รัศมีดวงอาทิตย์** (อังกฤษ: solar radius ) เป็นหน่วยวัดระยะทางซึ่งถูกใช้เพื่อแสดงถึงขนาดของดาวฤกษ์ในทางดาราศาสตร์ โดยมีค่าเท่ากับรัศมีในปัจจุบันของดวงอาทิตย์:
: 1\, R_{\odot} = 6.955\times 10^8\, \hbox{m} = 0.004652&nbsp;

รัศมีดวงอาทิตย์มีค่าประมาณ 695,500 กิโลเมตร (432,450 ไมล์) หรือประมาณ 110 เท่าของรัศมีโลก หรือราว 10 เท่าของรัศมีโดยเฉลี่ยของดาวพฤหัสบดี ค่าดังกล่าวเปลี่ยนแปลงได้เล็กน้อยเนื่องจากการหมุนรอบตัวเองของดาว ซึ่งมีผลต่อความรีแป้น 10 ส่วนในล้านส่วน ดูเพิ่มที่ 1 จิกะเมตร สำหรับระยะห่างที่คล้ายกัน

## อ้างอิง
* 
* 

หมวดหมู่:หน่วยความยาว
หมวดหมู่:ดวงอาทิตย์
หมวดหมู่:ดาราศาสตร์ดาวฤกษ์
หมวดหมู่:หน่วยวัด
กลุ่มอาการเจ็บปวดเฉพาะที่แบบซับซ้อน

**กลุ่มอาการเจ็บปวดเฉพาะที่แบบซับซ้อน** () เป็นโรคเรื้อรังชนิดหนึ่งมีลักษณะเฉพาะคือมีอาการเจ็บปวดรุนแรง บวม และมีความเปลี่ยนแปลงเกิดขึ้นที่ผิวหนัง ยังไม่มีวิธีรักษาให้หายขาด สมาคมวิจัยเรื่องความเจ็บปวดนานาชาติ (The International Association for the Study of Pain) ได้จำแนกประเภทของ CRPS ออกเป็น 2 ชนิด ตามการมีรอยโรคที่เส้นประสาทภายหลังการบาดเจ็บ
* ชนิดที่ 1 เดิมเรียกว่า **การเจริญผิดเพี้ยนของรีเฟล็กซ์ซิมพาทิติก** (), Sudeck's atrophy, reflex neurovascular dystrophy (RND) หรือ algoneurodystrophy ชนิดนี้จะไม่พบมีรอยโรคที่เส้นประสาท
* ชนิดที่ 2 เดิมเรียกว่า **อาการปวดแสบปวดร้อนจากปลายประสาท** () จะพบมีรอยโรคที่เส้นประสาทชัดเจน

## อ้างอิง

หมวดหมู่:โรคซึ่งไม่ทราบสาเหตุ
หมวดหมู่:ความผิดปกติทางประสาทวิทยา
หมวดหมู่:Neurocutaneous conditions
หมวดหมู่:ความเจ็บปวด
หมวดหมู่:กลุ่มอาการ
หมวดหมู่:Osteopathies
นักธรรมชั้นตรี

**นักธรรมชั้นตรี** * (ชื่อย่อ น.ธ.ตรี) * เป็นระดับการศึกษา พุทธศาสนาในประเทศไทยแผนกธรรม โดยเป็นชั้นแรกของการศึกษาระดับพื้นฐานของพระสงฆ์ สามเณรในประเทศไทย โดยเป็นการศึกษาสำหรับฝ่ายพระภิกษุสามเณรโดยเฉพาะ เมื่อศึกษาจบจะได้วุฒิเทียบเท่าชั้นประถม

## ประวัติ

### พัดนักธรรมตรี

## การจัดการเรียนการสอนในปัจจุบัน

### แม่กองธรรมสนามหลวง
### หลักสูตรนักธรรมชั้นตรี
# **นวโกวาท** เป็นวิชาที่ว่าด้วยวินัยของสงฆ์ และหลักธรรมขั้นต้น
# **พุทธศาสนสุภาษิต**
# **พุทธประวัติ**
# **[[วินัยมุข]]** ในระดับชั้นนี้จะว่าด้วยศีล 227 ข้อของภิกษุ
# **ปฐมสมโพธิ** ว่าด้วยหลักธรรมหมวดใหญ่ ๆ และเรื่องราวของพระพุทธเจ้า

## การสอบนักธรรมชั้นตรีในสนามหลวง

### สนามสอบนักธรรมชั้นตรี

### การกำหนดวัดสอบนักธรรมชั้นตรี

## การเทียบความรู้นักธรรม

## อักษรย่อวิทยฐานะ

## ดูเพิ่ม
* แม่กองธรรมสนามหลวง
* การสอบสนามหลวง

## อ้างอิง

หมวดหมู่:ภิกษุชาวไทย
หมวดหมู่:การศึกษา
การแข่งความเร็ว

thumb|การแข่งขันความเร็ว ทางอากาศ

**กีฬาการแข่งความเร็ว** () เป็นการแข่งขันด้านความเร็ว ในแต่ละประเภท โดยมากใช้ในนาฬิกาหรือระบุจุด ผู้เข้าแข่งขันจะต้องพยายามทำเป้าหมายตามกำหนดในเวลาที่สั้นที่สุด โดยทั่วไปแล้วจะมีระยะทางเข้ามาเกี่ยวข้อง แต่ก็มีรูปบบอื่นเช่น ทำความเร็วให้ถึงตามเงื่อนไข การแข่งความเร็ว อาจจะมีจุดเริ่มต้นที่จุดหมายหรือ อาจแบ่งเป็นหลายส่วน หลายด่าน

การบันทึกเรื่องการแข่งความเร็วในยุคแรก มีบันทึกในเครื่องปั้นดินเผาของกรีกโบราณ เป็นรูปคนแข่งขันวิ่ง

กีฬาการแข่งความเร็ว
อซาฟา พาวเวลล์

thumb|อซาฟา พาวเวลล์

**อซาฟา พาวเวลล์** () เกิดเมื่อวันที่ 23 พฤศจิกายน ค.ศ. 1982 เป็นนักวิ่งระยะสั้นชาวจาเมกา ถนัดการวิ่งระยะ 100 เมตร เขาถือสถิติโลกการแข่งวิ่ง 100 เมตร ในช่วงระหว่างเดือนมิถุนายน ค.ศ. 2005 ถึง พฤษภาคม ค.ศ. 2008 ด้วยเวลา 9.77 และ 9.74 วินาที ตามลำดับ พาวเวลล์ทำสถิติการวิ่งที่ดีที่สุดของเขาที่ 9.72 วินาที ถือเป็นการทำเวลาที่ดีที่สุดเป็นอันดับที่ 4 ในประวัติศาสตร์

พาวเวลล์ เข้าร่วมการแข่งขันวิ่ง 100 เมตร ที่กีฬาโอลิมปิกฤดูร้อน 2004 ที่กรุงเอเธนส์ และในปี 2008 ที่ปักกิ่ง แต่ไม่ประสบความสำเร็จ ทำได้เพียงอันดับ 5 ทั้ง 2 งาน แต่ในการแข่งขันที่ปักกิ่งเขาได้เหรียญทองและสร้างสถิติโลกในการแข่งวิ่ง 4 × 100 เมตร กับทีมจาเมกา ในการแข่งขันเวิลด์แชมเปียนชิปที่โอซากาในปี 2007 เขาได้รับเหรียญทองแดงและเหรียญเงินในการแข่งวิ่ง 100 เมตรและ 4 x 100 เมตร ตามลำดับ และในการแข่งขันคอมมอนเวลท์เกมส์ เขาได้รับ 2 เหรียญทองและ 1 เหรียญเงิน ในการแข่งขันเวิลด์แชมเปียนชิปในปี 2009 เขาได้รับเหรียญทองแดง และได้เหรียญทองประเทศทีม พาวเวลล์ชนะการแข่งขัน IAAF World Athletics Final  ถึง 5 ครั้ง และสร้างสถิติวิ่ง 100 เมตรในงานนี้

## อ้างอิง

หมวดหมู่:นักวิ่งระยะสั้น
หมวดหมู่:ชาวจาเมกา
การวิ่ง

thumb|การแข่งขันวิ่งมาราธอนในบรัสเซล ปี 2007

**การวิ่ง** คือการเคลื่อนที่บนพื้นดินของมนุษย์หรือสัตว์ที่ใช้เท้าเคลื่อนที่อย่างฉับไว ยังมีความหมายถึงกีฬาของมนุษย์ ที่เป็นการเคลื่อนที่มีความเร็วในจุดที่ทั้ง 2 เท้าอยู่เหนือพื้นในขณะเดียวกัน ซึ่งแตกต่างจากการเดินตรงที่เท้าหนึ่งจะต้องสัมผัสพื้น การวิ่งยังมีความเร็วที่แตกต่างกัน จากการจ็อกกิง ไปจนถึงการวิ่งระยะสั้น

การวิ่งของมนุษย์พัฒนามาราว 4.5 ล้านปีก่อน เพื่อให้มนุษย์สามารถที่จะล่าสัตว์ได้ การแข่งขันวิ่งมีขึ้นมาในงานด้านศาสนาในหลายพื้นที่ การแข่งขันวิ่งที่มีการบันทึกมาคือ Tailteann Games ที่ไอร์แลนด์ 1829 ก่อนคริสตกาล ขณะที่การแข่งขันโอลิมปิกโบราณครั้งแรกเกิดขึ้น 776 ปีก่อนคริสตกาล

## อ้างอิง

การวิ่ง
หมวดหมู่:กีฬาที่ใช้ความอดทน
หมวดหมู่:การเคลื่อนไหวบนบก
นักธรรมชั้นโท

**นักธรรมชั้นโท** *(ชื่อย่อ น.ธ.โท)* เป็นระดับการศึกษา พุทธศาสนาในประเทศไทยแผนกธรรม โดยเป็นชั้นกลางของการศึกษาระดับพื้นฐานของพระสงฆ์ สามเณรในประเทศไทย โดยเป็นการศึกษาสำหรับฝ่าย พระภิกษุสามเณรโดยเฉพาะ

หลักสูตรนักธรรมชั้นโท
* วิชาที่ใช้ในการสอบ
** เรียงความแก้กระทูธรรม ใช้หนังสือพุทธศาสนสุภาษิต
** ธรรมวิภาค ใช้หนังสือธรรมวิภาค ปริจเฉทที่ 2
** ตำนาน (อนุพุทธประวัติ) ใช้หนังสืออนุพุทธประวัติ และหนังสือพุทธานุพุทธประวัติ เฉพาะประวัติพระสาวก หนังสือสังคีติกถาและ หนังสือปฐมสมโพธิ
** วินัยบัญญัติ ใช้หนังสือวินัยมุขเล่ม 12

## ดูเพิ่ม
* แม่กองธรรมสนามหลวง
* การสอบสนามหลวง

## อ้างอิง
*http://www.gongtham.net/my_data/history_gongtham/index.php#04

หมวดหมู่:ภิกษุชาวไทย
หมวดหมู่: การศึกษา
จ็อกกิง

thumb|ผู้หญิงจูงสุนัข ขณะวิ่งจ็อกกิงบนชายหาด

**จ็อกกิง** () คือการวิ่งเหยาะ ๆ หรือวิ่งช้า ๆ หรือวิ่งแบบสบาย ๆ มีจุดประสงค์เพื่อเพิ่มความแข็งแรงของร่างกายโดยลดความตึงของร่างกายจากการวิ่งเร็ว ๆ

ความหมายของคำว่า จ็อกกิง กับการวิ่ง นั้น ไม่มีมาตรฐานแน่นอน ดร. จอร์จ ชีแฮน ผู้เชี่ยวชาญด้านการวิ่ง กล่าวไว้ว่า "ความแตกต่างระหว่างการจ็อกกิงกับการวิ่ง มีข้อมูลว่างเปล่า" ส่วนคนอื่น มักให้นิยามว่าการจ็อกกิง คือการวิ่งที่ต่ำกว่า 6 ไมล์/ชั่วโมง (10 นาที ต่อ 1 ไมล์, 9.7 กม./ชั่วโมง, 6.2 นาที/กิโลเมตร)

## อ้างอิง

หมวดหมู่:การวิ่ง
หมวดหมู่:การออกกำลังกาย
สุขนาฏกรรมจินตนิยม

**ภาพยนตร์รักตลก** หรือ **สุขนาฏกรรมจินตนิยม** ( หรือย่อว่า rom-com หรือ romcom) เป็นภาพยนตร์ประเภทเบาสมอง เบิกบานใจ มีเนื้อเรื่องขำขัน มีประเด็นอยู่ที่ความรักในอุดมคติ เช่น รักแท้ที่สามารถฟันฝ่าอุปสรรคทั้งหลาย ภาพยนตร์รักตลกเป็นแนวย่อยของภาพยนตร์ตลก เช่นเดียวกับภาพยนตร์รัก และมักจะมีองค์ประกอบของความเพี้ยนหรือตลกหน้าตาย แนวรักตลกยังสามารถใช้กับละครซีรีส์ทางโทรทัศน์ด้วยเช่นกัน

## อ้างอิง

หมวดหมู่:มนุษยสัมพันธ์
หมวดหมู่:ประเภทของภาพยนตร์
มรกต กรเกษม

นายแพทย์ **มรกต กรเกษม** (เกิด 20 ตุลาคม พ.ศ. 2476) อดีตรัฐมนตรีช่วยว่าการกระทรวงสาธารณสุข ในรัฐบาลพลเอก สุรยุทธ์ จุลานนท์ และอดีตเลขาธิการคณะกรรมการอาหารและยา

## ประวัติ
มรกต เกิดเมื่อวันที่ 20 ตุลาคม พ.ศ. 2476 เป็นบุตรนายชุมพร กับนางแถมสิน กรเกษม ด้านครอบครัวสมรสกับนางวันดี กรเกษม มีบุตร 4 คน คือ นายกุลดิลก กรเกษม นายอลงกรณ์ กรเกษม นายศรันย์ กรเกษม และนางสาวปาริฉัตร กรเกษม

สำเร็จการศึกษาแพทย์ศาสตรบัณฑิต จากคณะแพทยศาสตร์ศิริราชพยาบาล มหาวิทยาลัยมหิดล เมื่อปี พ.ศ. 2501 และปริญญาโท สาธารณสุขศาสตรมหาบัณฑิต จากมหาวิทยาลัยมหิดล ในปี พ.ศ. 2507

## การทำงาน
มรกต เริ่มรับราชการในสังกัดกระทรวงสาธารณสุข ในตำแหน่งหัวหน้าหน่วยแพทย์พระราชทานรักษาประชาชน ประจำภาคตะวันออกเฉียงเหนือ ในปี พ.ศ. 2501 จากนั้นได้รับตำแหน่งหัวหน้าสถานีอนามัย ในอำเภอนางรอง จังหวัดบุรีรัมย์ ต่อจากนั้นได้รับราชการและได้รับการเลื่อนตำแหน่งเรื่อยมาเป็น นายแพทย์อนามัยจังหวัดสมุทรสงคราม นายแพทย์ตรวจราชการสาธารณสุข ผู้อำนวยการกองอนามัยครอบครัว

ต่อมาในปี พ.ศ. 2529 ได้รับตำแหน่งนายแพทย์ใหญ่สำนักงานปลัดกระทรวงสาธารณสุข เป็นรองอธิบดีกรมอนามัย รองปลัดกระทรวงสาธารณสุข และตำแหน่งสุดท้ายก่อนเกษียณอายุราชการ คือ เลขาธิการคณะกรรมการอาหารและยา

## งานการเมือง
มรกต เป็นหนึ่งในกลุ่มผู้ร่วมลงนามทูลเกล้าฯ ถวายฎีกาขอนายกรัฐมนตรีพระราชทาน เมื่อวันที่ 5 มีนาคม พ.ศ. 2549 โดยอ้างอิงความตามมาตรา 7 ของรัฐธรรมนูญแห่งราชอาณาจักรไทย พุทธศักราช 2540

ใน พ.ศ. 2549 ได้รับตำแหน่งที่ปรึกษารัฐมนตรีว่าการกระทรวงสาธารณสุข (นายแพทย์ มงคล ณ สงขลา) และได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงสาธารณสุข ในเดือนมีนาคม พ.ศ. 2550

## เครื่องราชอิสริยาภรณ์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากกรุงเทพมหานคร
หมวดหมู่:แพทย์ชาวไทย
หมวดหมู่:ข้าราชการพลเรือนชาวไทย
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
สวนิต คงสิริ

**สวนิต คงสิริ** (เกิด 20 เมษายน พ.ศ. 2485) เป็นนักการทูตชาวไทย เคยดำรงตำแหน่งสำคัญ ๆ เช่น รัฐมนตรีช่วยว่าการกระทรวงการต่างประเทศ ในรัฐบาลของ พลเอก สุรยุทธ์ จุลานนท์ เอกอัครราชทูตไทยประจำออสเตรีย จีน และออสเตรเลีย

## ประวัติ
สวนิต คงสิริ เกิดเมื่อวันที่ 20 เมษายน พ.ศ. 2485 ที่จังหวัดพระนคร สำเร็จการศึกษาระดับปริญญาโท ด้านความสัมพันธ์ระหว่างประเทศ จากมหาวิทยาลัย The American University ประเทศสหรัฐอเมริกา ด้านครอบครัว เคยสมรสกับหม่อมราชวงศ์หญิงวิภานันท์ รังสิต มีบุตร 2 คน คือ ปิณิดา คงสิริ และนิตินันท์ คงสิริ

## การทำงาน
สวนิต คงสิริ เริ่มรับราชการในกระทรวงการต่างประเทศ เมื่อปี พ.ศ. 2509 เคยดำรงตำแหน่งสำคัญในกระทรวง เช่น อธิบดีกรมสารนิเทศ อธิบดีกรมเศรษฐกิจ รองปลัดกระทรวงการต่างประเทศ และยังเคยดำรงตำแหน่งสมาชิกวุฒิสภา ในระหว่างปี พ.ศ. 2538 – พ.ศ. 2539 อีกด้วย

นอกจากนั้นสวนิต คงสิริ ยังเคยดำรงตำแหน่งเอกอัครราชทูตไทย ณ กรุงเวียนนา สาธารณรัฐออสเตรีย เอกอัครราชทูตผู้แทนถาวรไทยประจำสำนักงานขององค์การสหประชาชาติและองค์การระหว่างประเทศอื่น ๆ ณ กรุงเวียนนา เช่น ทบวงการพลังงานปรมาณูระหว่างประเทศ (International Atomic Energy Agency หรือ IAEA) และองค์การพัฒนาอุตสาหกรรมแห่งสหประชาชาติ (UNIDO) เอกอัครราชทูตไทย ณกรุงปักกิ่ง สาธารณรัฐประชาชนจีน และเอกอัครราชทูตไทย ณ กรุงแคนเบอร์รา ประเทศออสเตรเลีย  

ต่อมาในปี พ.ศ. 2549 ได้รับตำแหน่งรัฐมนตรีช่วยว่าการกระทรวงการต่างประเทศ ในรัฐบาลหลังการรัฐประหาร พ.ศ. 2549 ซึ่งสวนิต คงสิริ ได้ขอลาออกจากตำแหน่งเนื่องจากกรณีถือหุ้นเกิน 5%

ปัจจุบันสวนิต คงสิริ ดำรงตำแหน่งผู้ช่วยเลขาธิการ สภากาชาดไทย

## เครื่องราชอิสริยาภรณ์
สวนิต คงสิริ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

### ประเทศไทย

### ต่างประเทศ
*  :
** พ.ศ. 2527 – 80px เครื่องอิสริยาภรณ์เกียรติคุณแห่งสหพันธ์สาธารณรัฐเยอรมนี ชั้นที่ 2 กางเขนมหาเกียรติคุณพร้อมดาราและสายสะพาย (ทวีติยาภรณ์)
*  :
** พ.ศ. 2534 – 80px เครื่องอิสริยาภรณ์กิตติคุณแห่งสาธารณรัฐออสเตรีย ชั้นที่ 1 มหาอิสริยาภรณ์เงิน (พร้อมสายสะพาย)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากกรุงเทพมหานคร
หมวดหมู่:นักการทูตชาวไทย
หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:เอกอัครราชทูตไทยประจำสาธารณรัฐประชาชนจีน
ชอกกอธ

**ชอกกอธ** ( บางครั้งก็สะกดว่า shaggoth) เป็นสัตว์ประหลาดในจินตนิยายชุดตำนานคธูลู โดยเอช. พี. เลิฟคราฟท์ ถูกกล่าวถึงครั้งแรกในซอนเน็ต ชุด *Fungi from Yuggoth* (พ.ศ. 2472–73) ก่อนจะได้รับการขยายความในนิยาย *At the Mountains of Madness* (พ.ศ. 2474)

## ลักษณะ
thumb|right|ชอกกอธจากการตีความโดยศิลปิน

ในเรื่อง *At The Mountains of Madness* เลิฟคราฟท์ได้บรรยายถึงชอกกอธว่าเป็นสัตว์ที่มีรูปร่างคล้ายกับอะมีบาขนาดใหญ่ ร่างของมันดูคล้ายกับว่าเป็นน้ำมันดินที่มีดวงตาจำนวนมากลอยอยู่บนผิวหน้า ไม่มีรูปร่างแน่นอน แต่สามารถเปลี่ยนร่างกายเป็นแขนขาหรืออวัยวะต่าง ๆ ได้ตามต้องการ เมื่ออยู่ในสภาพทรงกลมนั้นชอกกอธโดยทั่วไปจะมีเส้นผ่านศูนย์กลางประมาณ 15 ฟุต แต่ก็มีชอกกอธที่มีขนาดใหญ่กว่านั้นมาก

แม้ชอกกอธจะมีสติปัญญาบ้าง แต่โดยปกติแล้วชอกกอธก็จะแก้ปัญหาโดยการใช้กำลังและขนาดอันใหญ่โตเป็นหลัก ใน *At The Mountains of Madness* ชอกกอธใช้วิธีกลิ้งตัวเองและบดขยี้ฝูงนกเพนกวินเผือกขนาดยักษ์ที่ขวางทางขณะไล่ตามพวกตัวเอก

ชอกกอธยังปรากฏตัวในเรื่องอื่นของชุดตำนานคธูลู เช่น *The Shadow Over Innsmouth* (พ.ศ. 2474) และ *The Thing on the Doorstep* (พ.ศ. 2476) โดยมักมีบทบาทเป็นอสูรรับใช้หรือถูกลัทธิต่าง ๆ จับมา ชอกกอธนั้นมักส่งเสียงว่า "เทเคลิ-ลิ" ตลอดเวลา

### ประวัติในเรื่อง
ชอกกอธเป็นสิ่งมีชีวิตที่เกิดจากเอลเดอร์ธิงซึ่งถูกสร้างจากการตัดต่อพันธุกรรมให้เป็นสัตว์ใช้แรงงาน เนื่องจากมีร่างกายที่สามารถเปลี่ยนรูปได้ตามต้องการจึงเป็นสัตว์ที่มีประโยชน์กับการใช้งานในน้ำอย่างมาก แม้ว่าชอกกอธจะเข้าใจภาษาของเอลเดอร์ธิง แต่ก็ไม่มีจิตสำนึกที่แท้จริงและถูกควบคุมผ่านการสะกดจิตแทน

เอลเดอร์ธิงนั้นใช้ชอกกอธช่วยสร้างนครใต้น้ำ แต่หลังเวลาหลายล้านปีผ่านไปก็มีชอกกอธที่กลายพันธุ์และมีจิตใจของตนเองขึ้น ซึ่งชอกกอธเหล่านี้ได้ก่อกบฏแต่ก็ถูกเอลเดอร์ธิงปราบปรามได้ เนื่องจากวิถีชีวิตของเอลเดอร์ธิงนั้นจำเป็นต้องพึ่งพาชอกกอธในงานต่าง ๆ จึงไม่อาจกำจัดเหล่าชอกกอธให้หมดสิ้นได้ เพียงแต่จับตาดูเหล่าชอกกอธอย่างระมัดระวังมากกว่าเดิม และในช่วงนี้ก็มีชอกกอธที่วิวัฒนาการจนใช้ชีวิตบนบกได้

เมื่อเอลเดอร์ธิงได้ละทิ้งถิ่นฐานบนบกก็ได้พาชอกกอธกลับไปยังทะเลด้วย แต่ก็ยังเหลือชอกกอธที่ใช้ชีวิตบนบกได้อยู่ในเมืองที่ถูกทิ้งร้างของตน ชอกกอธที่เหลืออยู่นี้ได้เลียนแบบโครงสร้างสังคมและพฤติกรรมต่าง ๆ ของเอลเดอร์ธิงในอดีต

## หมายเหตุ

## อ้างอิง
*
*
* Definitive version.
*

หมวดหมู่:สิ่งมีชีวิตในตำนานคธูลู
หมวดหมู่:ตัวละครที่เป็นสิ่งมีชีวิตนอกโลก
หมวดหมู่:สายพันธุ์สิ่งมีชีวิตนอกโลกสมมติ
ปิยะบุตร ชลวิจารณ์

**ปิยะบุตร ชลวิจารณ์** อดีตรัฐมนตรีช่วยว่าการกระทรวงอุตสาหกรรม ในรัฐบาลของพลเอกสุรยุทธ์ จุลานนท์ และนายกสมาคมอัสสัมชัญ (สมาคมศิษย์เก่า) คนปัจจุบัน อดีตประธานกรรมการสำนักงานคณะกรรมการการศึกษาขั้นพื้นฐาน ในรัฐบาล พลเอก ประยุทธ์ จันทร์โอชา ประธานอำนวยการและรองประธานกรรมการสถาบันคีนันแห่งเอเซีย

## ประวัติ
ปิยะบุตร ชลวิจารณ์ หรือ ดร.ปิยะบุตร ชลวิจารณ์ เกิดเมื่อวันที่ 15 พฤศจิกายน พ.ศ. 2492 ที่ตำบลเถิน อำเภอเถิน จังหวัดลำปาง เป็นบุตรของ ดร.บรรเจิด กับคุณหญิงสวลี ชลวิจารณ์ สมรสกับนางสุจินตนา (เดชอุดม) ชลวิจารณ์ มีบุตร 3 คน คือ นายสัคคยศ ชลวิจารณ์ นายพจน์ปรีชา ชลวิจารณ์ และนางสาวศศิตา ชลวิจารณ์

ด้านการศึกษา ดร.ปิยะบุตร ชลวิจารณ์ จบการศึกษาชั้นประถมศึกษาจากโรงเรียนอัสสัมชัญ กรุงเทพ ชั้นมัธยมศึกษาจากโรงเรียนเซนต์จอห์นวิทยาลัย ประเทศอังกฤษ จากนั้นได้สำเร็จการศึกษาระดับปริญญาตรี ด้านเศรษฐศาสตร์ จากมหาวิทยาลัยวิสคอนซิน แมดิสัน ประเทศสหรัฐอเมริกา ในปี พ.ศ. 2515 และระดับปริญญาโท สาขาการเงินและการคลัง จากมหาวิทยาลัยโคลัมเบีย สหรัฐอเมริกา ในปี พ.ศ. 2517

ดร.ปิยะบุตร ชลวิจารณ์ เข้ารับการอบรมหลักสูตรป้องกันราชอาณาจักร ภาครัฐร่วมเอกชน (ปรอ.รุ่น 2) จากวิทยาลัยป้องกันราชอาณาจักร (วปอ.)

## การทำงาน
ดร.ปิยะบุตร ชลวิจารณ์ เริ่มทำงานเป็นอาจารย์ประจำโรงเรียนนายร้อยพระจุลจอมเกล้า ในปี พ.ศ. 2517 ต่อมาได้เข้าทำงานที่ธนาคารสหธนาคาร(ต่อมาเปลี่ยนชื่อเป็นธนาคารไทยธนาคาร และปัจจุบันใช้ชื่อว่า ธนาคารซีไอเอ็มบี ไทย)จนได้รับตำแหน่งกรรมการผู้จัดการใหญ่ ในระหว่างปี พ.ศ. 2528 - พ.ศ. 2540 นอกจากนั้นยังเป็นกรรมการบริษัทอีกหลายแห่ง อาทิ บริษัท เครือข่ายธนไทย จำกัด บริษัท เงินทุนหลักทรัพย์สหธนกิจไทย จำกัด บริษัท วชิระธนสินประกันภัย จำกัด เป็นต้น

ต่อมาในปี พ.ศ. 2545 ได้รับหน้าที่เป็นประธานกรรมการบริษัท ธนสถาปนา จำกัด และบริษัท หลักทรัพย์จัดการเงินร่วมลงทุน บีวีพี จำกัด

### งานการเมือง
ดร.ปิยะบุตร ชลวิจารณ์ เคยเป็นสมาชิกวุฒิสภา ในปี พ.ศ. 2532 - พ.ศ. 2533 และ พ.ศ. 2539 - พ.ศ. 2543 ต่อมาในปี พ.ศ. 2546 ปิยะบุตร ชลวิจารณ์ ได้รับตำแหน่งผู้ช่วยรัฐมนตรีประจำกระทรวงพาณิชย์ และผู้ช่วยรัฐมนตรีประจำกระทรวงศึกษาธิการ (พ.ศ. 2546 - พ.ศ. 2549) ในรัฐบาลของ พ.ต.ท.ทักษิณ ชินวัตร 

ต่อมาในปี พ.ศ. 2549 ได้รับตำแหน่งรัฐมนตรีช่วยว่าการกระทรวงอุตสาหกรรม ในรัฐบาลของพลเอกสุรยุทธ์ จุลานนท์

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเถิน
หมวดหมู่:นักวิชาการจากจังหวัดลำปาง
หมวดหมู่:นักการธนาคารชาวไทย
หมวดหมู่:อาจารย์คณะเศรษฐศาสตร์
หมวดหมู่:นักธุรกิจจากจังหวัดลำปาง
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายหน้า)
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:สมาชิกวุฒิสภาไทยแบบแต่งตั้ง
หมวดหมู่:บุคคลจากมหาวิทยาลัยวิสคอนซิน แมดิสัน
หมวดหมู่:ศิษย์เก่าจากมหาวิทยาลัยโคลัมเบีย
การ์นิเย่

**การ์นิเย่** () อยู่ในเครือของบริษัท ลอรีอัล อินเตอร์เนชันแนล ประเทศฝรั่งเศส สำหรับในประเทศไทย บริษัท ลอรีอัล (ประเทศไทย) จำกัด ได้นำเข้าและเป็นตัวแทนจำหน่ายภายใต้แบรนด์ การ์นิเย่ เปิดตัวเป็นครั้งแรกเมื่อปี 2542 ในตลาดสินค้าอุปโภคบริโภคมีส่วนแบ่งทางการตลาดอยู่ที่ 7.7% (ข้อมูลเมื่อวันที่ 28 กรกฎาคม 2550)

## ผลงาน และ งานวิจัย
* การคัดกรองสติลบีนจากต้นสน สติลบีนเป็นโพลีฟีนอลธรรมชาติที่พบในพืชวงศ์สูงบางชนิด รวมถึงสน สติลบีนสำคัญๆ จากสนนอร์เวย์มีคุณสมบัติในการช่วยยับยั้งการผลิตเม็ดสีเมลานินที่มากเกินกว่าปกติ และช่วยต่อต้านอนุมูลอิสระ () ช่วยให้ผิวกระจ่างใส และลดความหมองคล้ำรวมไปถึงช่วยให้จุดด่างดำบนใบหน้าดูลดเลือนลง
* สโนว์ไพน์ ไวท์ซอร์ส (SnowPine WhiteSource) เป็นผลงานล่าสุดที่ค้นพบโดยสถาบันวิจัยการ์นิเย่ที่ประเทศฝรั่งเศส โดยการสกัดต้นสนเป็นโมเลกุลสังเคราะห์ ซึ่งเป็นโมเลกุลที่มีอยู่ตามธรรมชาติในต้นสนประเทศนอร์เวย์ (Snow Pine Tree) และได้ถูกค้นพบหลังการคัดกรองสติลบีนจากต้นสน ซึ่งให้คุณสมบัติที่ดีกว่าสติลบีน

## อ้างอิง

## แหล่งข้อมูลอื่น
* เว็บไซต์อย่างเป็นทางการของการ์นิเย่ประเทศไทย
* เว็บไซต์อย่างเป็นทางการของบริษัทลอรีอัลประเทศไทย 

หมวดหมู่:สินค้าอุปโภคบริโภค
ฮอมุงกุลุส

**ฮอมุงกุลุส** () มีความหมายตรงตัวว่า "มนุษย์น้อย" (little human) คำนี้ปกติใช้เรียกสิ่งแทนมนุษย์ไม่ว่าสิ่งนั้นอยู่ในรูปแบบใด แต่ในทางประวัติศาสตร์ ใช้เรียกสิ่งจำลองกายามนุษย์ซึ่งทำขึ้นในขนาดจิ๋ว เช่น รูปจำลองมนุษย์ที่ใช้ในโลเกีย (alchemy) ส่วนในทางวิทยาศาสตร์ คำนี้ใช้เรียกรูปจำลองร่างกายมนุษย์เพื่อแสดงลักษณะทางจิตวิทยาของมนุษย์ หรือแสดงการทำงานทางระบบร่างกายอื่น ๆ ของมนุษย์ เช่นการทำคุณไสยเป็นต้น

## วิทยาศาสตร์สมัยใหม่
thumb|right|ฮามังคิวลัสของเปลือกสมองรับความรู้สึก มีส่วนมือ ปาก ใบหน้า ขนาดใหญ่

ในวิทยาศาสตร์สมัยใหม่โดยเฉพาะจิตวิทยาและประสาทวิทยา มีการใช้คำว่าฮอมุงกุลุสเป็นเครื่องมือในการอธิบายแบบจำลองของรูปร่างมนุษย์ที่ใช้บรรยายว่าเปลือกสมองส่วนใหญ่ทำหน้าที่เกี่ยวกับอวัยวะใดของร่างกาย โดยแบ่งออกเป็นฮามังคิวลัสรับความรู้สึก แสดงถึงการทำหน้าที่ของเปลือกสมองโซมาโตเซนซอรี (somatosensory cortex) และฮามังคิวลัสสั่งการ ของเปลือกสมองสั่งการ (motor cortex)

หมวดหมู่:การเล่นแร่แปรธาตุ
หมวดหมู่:กายวิภาคศาสตร์
โอโซน (วงดนตรี)

**โอโซน** เป็นศิลปินกลุ่มในเครือแกรมมี่ สมาชิกประกอบไปด้วย 4 หนุ่ม โบ ธนากร ชินกูล , เอเอ ลีลาวุฒิ หัตถกิจโกศล , ไฮน์ รัชพล เลิศจรัลกุล และ สตีฟ สตีเฟ่น ปีเตอร์ อาร์โนลด์ ออกอัลบั้มเพียงอัลบั้มเดียว จากนั้นสมาชิกในวงต่างแยกย้ายไปทำงานด้านอื่นๆ

## ผลงาน
### อัลบั้ม
#### อัลบั้มโอโซน
# จากไม่เคยรัก
# รับผิดชอบหน่อย
# อย่ารับผิดชอบเลย
# ถึงเธอคนนั้น
# มันก็ไม่เจ็บเท่าไร
# อย่ามาให้เห็นหน้า
# หลับตา
# ดิ้นได้
# ขอโทษแอน
# Destiny

### นิตยสาร
* I-SPY vol. 8 no. 129 February 2004

### รายการโทรทัศน์
* กา-เม่ โชว์ เอพิโสด ทู (ออกอากาศ 22 พฤศจิกายน 2546) 

## อ้างอิง

http://ozone_4u.tripod.com/ozone2.html 
หมวดหมู่:กลุ่มดนตรีสัญชาติไทย
หมวดหมู่:ศิลปินสังกัดจีเอ็มเอ็ม มิวสิค
หมวดหมู่:กลุ่มดนตรีไทยในยุค 2000
หมวดหมู่:กลุ่มดนตรีที่ก่อตั้งในปี พ.ศ. 2547
หมวดหมู่:บอยแบนด์ไทย
หมวดหมู่:วงกลุ่มสี่สัญชาติไทย
อภินิหารไวกิ้งพิชิตมังกร (ภาพยนตร์)

**อภินิหารไวกิ้งพิชิตมังกร** ()  เป็นภาพยนตร์แอนิเมชัน 3 มิติ ของดรีมเวิร์กสแอนิเมชัน ปี ค.ศ. 2010 ที่ได้เอาแบบจากหนังสือเรื่อง *How to Train Your Dragon* ในปี 2003 ภาพยนตร์เรื่องนี้มีภาคต่อคือ อภินิหารไวกิ้งพิชิตมังกร 2

ภาพยนตร์เรื่องนี้ได้นำกลับมาทำใหม่เป็นเวอร์ชันคนแสดงใน พ.ศ. 2567 โดยยูนิเวอร์แซลสตูดิโอส์ ร่วมกับดรีมเวิร์กแอนิเมชัน และมาร์คแพท โปรดักชัน ถือเป็นภาพยนตร์แอนิเมชันเรื่องแรกของดรีมเวิร์กแอนิเมชันที่ได้นำกลับมาทำใหม่เป็นเวอร์ชันคนแสดงจริง ภาพยนตร์มีกำหนดฉายในวันที่ 12 มิถุนายน พ.ศ. 2568

## เนื้อเรื่องย่อ
เป็นเรื่องราวของหนุ่มน้อยไวกิ้งนาม ฮิคคัพ ผู้อาศัยอยู่บนเกาะเบิร์ค ที่ซึ่งการสู้รบปรบมือกับมังกรเป็นเรื่องธรรมดาของชีวิต มุมมองหัวก้าวหน้าและอารมณ์ขันแบบจิกกัดของเขาทำให้เขาไม่เป็นที่ชื่นชอบของคนทั้งเผ่าหรือแม้แต่ตัวหัวหน้าเผ่า…สโต๊ยค์ เดอะ วาสต์ ที่บังเอิญเป็นพ่อของฮิคคัพเองเสียด้วย เมื่อฮิคคัพต้องร่วมฝึกมังกรกับหนุ่มสาวชาวไวกิ้งคนอื่น ๆ ซึ่งรวมถึงแอสทริด, สนอทเลาท, ฟิชเลก, และฝาแฝดรัฟนัท  และทัฟนัท เขาก็มองว่ามันเป็นโอกาสที่จะพิสูจน์ว่าตัวเขาก็มีคุณสมบัติในการเป็นนักรบเช่นกัน แต่เมื่อเขาได้พบ และได้ผูกมิตร กับมังกรบาดเจ็บ โลกของเขาก็พลิกตารปัตร และสิ่งที่เริ่มต้นเป็นโอกาสในการพิสูจน์ตัวเองเพียงหนึ่งเดียวของฮิคคัพก็เปลี่ยนกลายเป็นโอกาสที่จะสร้างอนาคตใหม่ให้กับคนทั้งเผ่าไปในที่สุด

## นักแสดง
* Jay Baruchel   พากย์เป็น Hiccup Horrendous Haddock ที่ 3
* Gerard Butler  พากย์เป็น Stoick
:เป็นผู้นำของเผ่าไวกิ้ง และ เป็นบิดาของ Hiccup
* Craig Ferguson พากย์เป็น ก๊อบเบอร์
* America Ferrera พากย์เป็น Astrid Hofferson
* Christopher Mintz-Plasse พากย์เป็น Fishlegs Ingerman
* Jonah Hill พากย์เป็น Snotlout Jorgenson
* T. J. Miller และ Kristen Wiig พากย์เป็น Tuffnut และ Ruffnut Thorston
* David Tennant พากย์เป็น Spitelout

### เพลง

## อ้างอิง

## แหล่งข้อมูลอื่น
* 
* 
* 
* 
* 
* 
* 
* 
* *[https://modemovie.com/blog/how-to-train-your-dragon-1/ How To Train Your Dragon] * ที่ MODEMOVIE

หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์อเมริกัน
หมวดหมู่:ภาพยนตร์แอนิเมชัน
หมวดหมู่:ภาพยนตร์แอนิเมชันพาราเมาต์พิกเจอส์
หมวดหมู่:ภาพยนตร์ไอแมกซ์
หมวดหมู่:ตัวละครชาวไวกิง
หมวดหมู่:ภาพยนตร์จินตนิมิตระดับสูง
หมวดหมู่:ภาพยนตร์แอนิเมชันเกี่ยวกับมิตรภาพ
หมวดหมู่:ภาพยนตร์ที่มีฉากบนเกาะสมมติ
หมวดหมู่:ภาพยนตร์แอนิเมชันที่มีฉากบนเกาะ
หมวดหมู่:ภาพยนตร์แอนิเมชัน 3 มิติ
หมวดหมู่:ภาพยนตร์ตลกจินตนิมิตอเมริกัน
หมวดหมู่:ภาพยนตร์ที่ดัดแปลงเป็นรายการโทรทัศน์
หมวดหมู่:ภาพยนตร์แอนิเมชันอเมริกันในคริสต์ทศวรรษ 2010
หมวดหมู่:ภาพยนตร์ที่ประพันธ์ดนตรีโดยจอห์น พาวเวลล์
หมวดหมู่:มังกรในวัฒนธรรมประชานิยม
หมวดหมู่:อภินิหารไวกิ้งพิชิตมังกร